น้องปอ นศ.ฝึกงานป่วยโควิดรายแรกชัยภูมิหายแล้ว เตรียมบริจาคพลาสม่า 
น้องปอ นักศึกษาสาวฝึกงานโรงแรมในกทม. ผู้ติดเชื้อ #โควิด19 รายแรกของชัยภูมิ รักษาหายกลับบ้านแล้ว ก้มกราบยาย เผยโรคนี้ไม่ได้น่ากลัวแต่ป้องกันไว้ดีที่สุด ยืนยันหลังกักตัว 14 วันแข็งแรงดีแล้วจะบริจาคพลาสม่า ให้ผู้ป่วยรายอื่นจากกรณีเมื่อวันที่ 26 มี.ค.63 ผวจ.ชัยภูมิ พร้อมคณะกรรมการโรคติดต่อ จังหวัดชัยภูมิ เปิดแถลงข่าว พบผู้ติดเชื้อโควิด-19 รายแรกของจังหวัดชัยภูมิ เป็นนักศึกษาวัย 20 ปี ฝึกงานที่ห้องอาหาร โรงแรมย่านบางรัก กทม. กลับบ้านที่ อ.ภูเขียว จ.ชัยภูมิ ไปตรวจที่รพ.ภูเขียว แพทย์ยืนยัน ติดเชื้อโควิด-19ล่าสุดเมื่อบ่ายวันที่ 9 เม.ย.เจ้าหน้าที่โรงพยาบาลภูเขียวเฉลิมพระเกียรติ นำโดย นพ.สุภาพ สำราญวงษ์ ผู้อำนวยการโรงพยาบาล พร้อมคณะแพทย์ทีมรักษา เจ้าหน้าที่ตำรวจ สภ.ภูเขียว สาธารณสุขอำเภอภูเขียว ทีมเยียวยาจิตใจ รพ.ภูเขียว ได้พา น้องปอ ผู้ป่วยโควิด-19 รายแรกของจังหวัดชัยภูมิ กลับบ้านหัวหนอง ต.หนองคอนไทย อ.ภูเขียวพร้อมมีการต้อนรับจาก นายสุลักษณ์ ฐานวิสัย ปลัดอำเภอภูเขียว นายสุวิทย์ เป๊ะชาญ กำนันตำบลหนองไทย นายณัฐพล เฟื่องคำ ผู้ใหญ่บ้านหัวหนอง และเจ้าหน้าที่ รพ.สต.มูลกระบือ อสม.อปพร.บ้านหัวหนองและชาวบ้านกว่า 100 คนอย่างอบอุ่นขณะที่น้องปอได้เดินทางกลับถึงบ้าน น้องปอได้ก้มกราบคุณยายที่มารอต้อนรับน้องกลับคืนสู่บ้าน ขณะเดียวกันเฟซบุ๊กส่วนตัวของ น้องปอ มีการโพสต์ข้อความ สรุปการรอดตายครั้งนี้ว่าโรค Covid19 ไม่ได้น่ากลัวอย่างที่คิดนะคะ แต่ป้องกันไว้คือดีที่สุด โลกนี้สำคัญที่สุดคือกำลังใจค่ะ คนป่วยเค้าเครียดอยู่แล้วเพราะเค้าโดนกักตัว แต่ปอโชคดีที่มีคนโทรมาถามข่าวตลอด มีพ่อ มีแม่ น้อง ยายและคนรัก รวมถึงพี่พยาบาลใจดีที่ให้กำลังใจเสมอทุกครั้งที่เข้ามาให้ยา รวมถึงพี่ๆ น้องน้องทุกคน คือเข้าใจเลยว่าการที่มีคนคอยซัพพอร์ตมันดียังไงและอยากให้ทุกคนตระหนักนะคะ ว่าก่อนที่จะพูดอะไรและเล่าอะไรให้อยู่ในหลักของความจริง ทุกอย่างที่ปอพูดไปคือความจริง ทำอะไรอยู่กับใคร ปอไม่ปกปิดค่ะ เข้าใจว่าทุกอย่างต้องทำตามขั้นตอนสุดท้ายรักและขอบคุณทุกคนที่อยู่เคียงข้างเสมอไว้มีโอกาสจะได้ตอบแทนทุกคนนะคะPs.กลับบ้านวันนี้แล้วนะทุกคนอย่างไรก็ตาม น้องปอยังต้องกักตัวอยู่บ้านลำพัง อีก 14 วัน โดยมีการดูแลอย่างใกล้ชิด ซึ่งน้องปอบอกว่า หากอาการดีขึ้น มีความประสงค์จะบริจาคพลาสม่าเพื่อรักษาตัวผู้ป่วยรายต่อไปอีกด้วย
น้องปอ นักศึกษาสาวฝึกงานโรงแรมในกทม. ผู้ติดเชื้อ #โควิด19 รายแรกของชัยภูมิรักษาหายกลับบ้านแล้ว ก้มกราบยาย เผยโรคนี้ไม่ได้น่ากลัว แต่ป้องกันไว้ดีที่สุด ยืนยันหลังกักตัว 14 วันแข็งแรงดีแล้ว
โควิด-19,ชัยภูมิ,ผู้ป่วยโควิด ชัยภูมิ,บริจาคพลาสม่า,ข่าวทั่วไป